Public procurement notice: Contract Notice
Published: 2023-06-07
Buyer: Kanta-Hämeen hyvinvointialue
Country: FI
Contract type: Supplies
Procedure: Open procedure
CPV classification: 48814000: Medical information systems
Submission deadline: 2023-09-08
Award criteria: The most economic tender

Technical requirements: Kanta-Hämeen hyvinvointialue (OmaHäme) pyytää tarjoustanne Radiology Information System (RIS) -järjestelmästä, jota käytetään kuvantamisen tuotannonohjaukseen tämän tarjouspyynnön ja oheisten liitteiden mukaisesti.
Järjestelmän toimintoihin kuuluvat perusluontoiset potilastietojen ja tutkimuspyyntötietojen toiminnallisuudet, yksiköiden tuotannonohjaus, käyntitietojen kirjaus, potilas- ja tutkimustietojen välittäminen HIS- ja PACS-järjestelmiin, lausuntojen hallinnointi ja tallennus, etälausunto- ja ostopalvelutoiminnallisuuksien tilaaminen erillisestä palveluportaalista, kuvantamistutkimusten teleradiologiasiirrot sekä laskutuksessa ja tilastoinnissa tarvittavien tietojen tuottaminen.
Tavoitteena on hankkia kustannustehokas ja teknologialtaan ajantasainen Radiology Information System (RIS) -järjestelmä, jota käytetään kuvantamisen tuotannonohjaukseen. Järjestelmän toimintoihin kuuluvat perusluontoiset potilastietojen ja tutkimuspyyntötietojen toiminnallisuudet, yksiköiden tuotannonohjaus, käyntitietojen kirjaus, potilas- ja tutkimustietojen välittäminen HIS- ja PACS-järjestelmiin, lausuntojen hallinnointi ja tallennus, etälausunto- ja ostopalvelutoiminnallisuuksien tilaaminen erillisestä palveluportaalista, kuvantamistutkimusten teleradiologiasiirrot sekä laskutuksessa ja tilastoinnissa tarvittavien tietojen tuottaminen.
Hankittavan RIS-järjestelmän tulee tukea myös kliinisen fysiologian ja kliinisen neurofysiologian toiminnan ja työnkulun tarpeita radiologian toiminnallisuuksien lisäksi. Hankittavaan kokonaisuuteen sisältyy myös kuvantamisyksiköiden ulkopuolisen ns. muu kuvantamisen (esim. ultraääni-, skopia-, c-kaari- ja silmänpohjakuvantaminen sekä luomikuvaukset) toiminnan edellyttämät toiminnallisuudet ja työnkulku, jossa luodaan potilastietojärjestelmään Kanta-arkistoinnin mahdollistava kuvantamisen asiakirjapolku (tutkimuspyyntö, kuvalinkki sekä palvelutapahtumaliitäntä).
Hankinnan kohteena oleva järjestelmä tulee sujuvasti integroida mm. kuvauslaitteisiin, PACS-järjestelmään, HIS-potilastietojärjestelmään, Tilaajan käyttämään palveluportaalijärjestelmään etälausunto- ja ostopalvelutoimintoja varten, lokitietojärjestelmään sekä raportointijärjestelmään. Lisäksi järjestelmän tulee olla integroitavissa Pirkanmaan hyvinvointialueella käytössä olevan RIS-järjestelmän kanssa, jotta ERVA/YTA-alueen Tähtisairaala-yhteistyö on kuvantamisen osalta toteutettavissa.
Hankittava RIS-järjestelmä korvaa nykyisen Kanta-Hämeen hyvinvointialueen (KH HVA) käytössä olevan Optomed Software Oy:n toimittaman Optomed; RIS-järjestelmän sekä muu kuvantamisen Commit; WEB –toiminnallisuudet.
Järjestelmä asennetaan tilaajan palvelimille, joihin toimittajalle annetaan henkilökohtaiset ylläpitotunnukset sekä etäyhteysmahdollisuus tilaajan osoittaman etäyhteyspalvelun kautta. Hankinnan kohteeseen ei kuulu palvelinalustat ja vastaavat ICT-infrastruktuurikomponentit. Niistä vastaa 2M-IT Oy, joka on Kanta-Hämeen hyvinvointialueen kapasiteettipalveluiden tuottaja.
Alueella toimii useita kuvantamisyksiköitä sekä lisäksi kuvantamisyksiköiden ulkopuolista muuta kuvantamista. Kanta-Hämeen keskussairaalan Hämeenlinnan ja Forssan sairaalan kuvantamisyksiköt ovat avoinna ympärivuorokautisesti. Keskussairaalan Hämeenlinnan yksikössä toimiva kliinisen fysiologian ja isotooppilääketieteen sekä kliinisen neurofysiologian yksikkö toimii arkisin virka-aikana, kuten myös alueen terveyskeskusten kuvantamisyksiköt (Hämeenlinnan terveyskeskus, Janakkalan terveyskeskus, Riihimäen terveyskeskuksen hammashoitola). Keskussairaalan Riihimäen yksikön kuvantamisyksikkö toimii arkisin virka-ajan lisäksi myös viikonloppuisin ja arkipyhinä.
Kyseessä on EU-kynnysarvon ylittävä hankinta, joka toteutetaan avoimella menettelyllä. Hankinnan valmistelua alustettiin kahdella erillisellä avoimella markkinakartoituksella vuosina 2022 ja 2023.
Valitun toimittajan kanssa tehdään neljäksi (4) vuodeksi Liitteen 10 (Tuki- ja ylläpitosopimusluonnos) mukainen Tuki- ja ylläpitosopimus, joka jatkuu tämän jälkeen toistaiseksi voimassa olevana.
Tarjousten avaustilaisuus ei ole julkinen, tarjoukset voidaan avata myös muuna ajankohtana kuin yllämainittuna ajankohtana.